stanford-oval/wikipedia huggingface dataset:
קראנק

| --- | --- |
 מקורות סגנוניים:  סאות'רן היפ הופ, מיאמי בס, מוזיקת באונס, גנגסטה ראפ, ממפיס ראפ
 מקורות תרבותיים:  תחילת שנות ה-1990, ממפיס, טנסי, ארצות הברית
 נגזרות:  ג'רזי קלאב, מוזיקת טראפ
 תת-סוגות
 סנאפ
 סוגות היתוך
 וונקי, קראנקקור
 נושאים קרובים
 הייפי
 
ערך זה עוסק בתת-ז'אנר מרכזי בהיפ הופ ובמוזיקה אלקטרונית. אם התכוונתם למשמעות אחרת, ראו .
קראנק (באנגלית: Crunk) הוא תת-ז'אנר מרכזי בהיפ הופ ובמוזיקה אלקטרונית. שירי הקראנק מאופיינים בעיקר על ידי קצב התופים וצעקות קולניות.
היסטוריית הקראנק

הז'אנר התחיל באמצע שנות ה-90 בעיר ממפיס שבארצות הברית. בשנת 1997 פרץ לתודעת הציבור עם השיר "Tear Da Club Up" של ת'רי 6 מאפיה.
בשנת 1996 באטלנטה, הוציא ליל ג'ון עם להקתו, "East Side Boys", את האלבום הקראנק הראשון: "Get Crunk Who U Wit", אך האלבום כשל ולא הצליח במכירות.
עם צאת האלבום הרביעי של ליל ג'ון, בשנת 2002, הז'אנר פרץ לציבור הרחב והביא לשיא הפופולריות של הקראנק. השנים 2002–2004 ידועות גם כ"תור הזהב של ה-Crunk".
שירי ה-Crunk שלטו במצעדים ושליטתם במועדונים המיועדים הייתה אבסולוטית.
ריקוד

לאחר שהקראנק פרץ לתודעה של הציבור הרבה כוריאוגרפים התחילו לעצב סגנון ריקוד לשירי הקראנק.
סגנון הריקוד של הקראנק יכול להשתלב גם עם סגנונות אחרים כמו: Krumping, B-Boying, Funk-style, and Electro-House dance..
ראפרים מפורסמים מז'אנר הקראנק

ליל ג'ון
סיארה
8ball & mjg
lil scrappy
ת'רי 6 מאפיה
ying yang twins
| --- | --- |
בקרת זהויות :  NLI: 987007532728005171  LCCN: sh2005007485 
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
מצב שימור

מצב שימור של מין הוא מדד לסיכויי השרידות של אותו מין, בהווה ובעתיד. כאשר מתגבשת הערכת מצב השימור, נלקחים בחשבון גורמים רבים, כגון מספר הפרטים של בעל החיים, המגמה בה נמצאת האוכלוסייה של בעל החיים (עלייה או ירידה במספר הפרטים), שיעור ההזדווגויות המוצלחות, איומים ידועים וכדומה.
המערכת העולמית הידועה ביותר לרישום ולדירוג מצב השימור של מינים היא הרשימה האדומה של IUCN. מערכת זו מחלקת את המינים בסיכון לשלוש קטגוריות: מינים פגיעים (VU), מינים בסכנת הכחדה (EN), ומינים בסכנת הכחדה חמורה (CR). בנוסף, המערכת מתעדת את ההכחדות שאירעו מאז שנת 1500 לספירה, וכן קטגוריה של מינים שנכחדו בטבע. גם המינים שנמצאים בסיכון נמוך או שלא נמצאים כלל בסיכון מחולקים לקטגוריות.
לצד הרשימה האדומה, קיימת אמנת CITES (סייטס), שמטרתה להבטיח כי סחר בין-לאומי במינים של חיות פרא וצמחי בר לא יפגע בהישרדותם. באירופה, האיחוד האירופי התקין תקנות שמטרתן ליישם את אמנת סייטס בתוך תחומי האיחוד, וכן לנקוט אמצעים נוספים על מנת לשמר את חיות הבר. בנוסף, מספר מדינות הקימו גופים לדירוג מצב השימור של בעלי החיים שבשטחם בתחום המדינה, כלומר אין הם בהכרח לוקחים בחשבון את מצבו של בעל החיים הנבדק במדינות אחרות. דוגמה למערכת כזו היא ארגון ה-COSEWIC שבקנדה, שהוא למעשה ועדה של מומחים אשר מעריכים ומציינים את בעלי החיים הנתונים בסכנת היעלמות מקנדה.
ראו גם

בעלי חיים בסכנת הכחדה
איכות הסביבה
אירוע ההכחדה בהולוקן
אנתרופוקן
לקריאה נוספת

בריאן כריסטי, סחר קטלני, נשיונל ג'יאוגרפיק ישראל, גיליון 221, אוקטובר 2016
תרשים מצבי השימור המקובלים
אלדוס האקסלי

| --- | --- |

 לידה:  26 ביולי 1894 גודאלמינג, אנגליה, הממלכה המאוחדת 
 פטירה:  22 בנובמבר 1963 (בגיל 69) לוס אנג'לס, קליפורניה, ארצות הברית 
 שם לידה:  Aldous Leonard Huxley 
 מדינה:  הממלכה המאוחדת 
 מקום קבורה:  Compton Village Cemetery 
 אירועים משמעותיים:  שריפת הספרים בגרמניה הנאצית (1933) 
 מקום לימודים:  בייליול קולג', איטון קולג' 
 שפות היצירה:  אנגלית, צרפתית 
 יצירות בולטות:  עולם חדש מופלא, Eyeless in Gaza, Literature and Science, Crome Yellow, Beyond the Mexique Bay, Antic Hay, Music at Night, The Crows of Pearblossom, Science, Liberty and Peace, Those Barren Leaves, The Genius and the Goddess, Who Are We?, Ape and Essence, The Devils of Loudun, Brave New World Revisited, דלתות התודעה, The Art of Seeing, Time Must Have a Stop, Grey Eminence, The Perennial Philosophy, Heaven and Hell, Island, Ends and Means, After Many a Summer, Point Counter Point 
 בן או בת זוג:  Laura Huxley (19 במרץ 1956–22 בנובמבר 1963)  Maria Huxley (1919–1955)  Nancy Cunard  Mary Hutchinson 
 צאצאים:  Matthew Huxley 
 פרסים והוקרה:  פרס לזכר ג'יימס טיט בלק (1939) 
 www.huxley.net
 חתימה:   
 
אלדוס לאונרד האקסלי (באנגלית: Aldous Leonard Huxley‏; 26 ביולי 1894 – 22 בנובמבר 1963) היה סופר בריטי. ידוע בעיקר בכתיבת נובלות ומגוון רחב של מאמרים, אך פרסם גם סיפורים קצרים, שירה ויומני מסע.
ביוגרפיה

האקסלי נולד בעיירה גודלמינג שבמחוז סארי בדרום אנגליה. בנו של הסופר לאונרד האקסלי ואשתו הראשונה ג'וליה ארנולד, אחיו למחצה של אנדרו האקסלי, ונכדו של הביולוג תומאס הנרי האקסלי. אמו ג'וליה מתה בשנת 1908, כאשר אלדוס היה רק בן ארבע עשרה. שלוש שנים לאחר מכן סבל ממחלה שפגעה קשות בראייתו. מצב של כמעט עיוורון פסל אותו מלשרת במלחמת העולם הראשונה. לאחר שראייתו שבה אליו, הוא לימד ספרות אנגלית בבייליול קולג' שבאוקספורד.
האקסלי השלים את הנובלה הראשונה שלו (אשר לא ראתה אור) בגיל שבע עשרה והתחיל לכתוב באופן מקצועי בתחילת שנות העשרים שלו. הוא כתב נובלות על הצדדים הלא-אנושיים בתהליך ההתפתחות המדעי, המפורסמת שבהם היא "עולם חדש מופלא", וכמו כן על נושאים פציפיסטיים (כגון "עיוור בעזה"). האקסלי הושפע מאוד מפ. מאתיאס אלכסנדר, וכלל אותו ב"עיוור בעזה".
במשך מלחמת העולם הראשונה העביר האקסלי את רוב זמנו באחוזת גארסינגטון, ביתה של אוטולין מורל. מאוחר יותר, תיאר באופן קריקטוריסטי בספרו Crome Yellow (1921 את סגנון החיים באחוזה, אך נשאר בקשרי ידידות עם המשפחה. הוא נישא למריה ניס, שאותה פגש בגארסינגטון. אף שהיו אלה נישואין מאושרים וארוכים (שהניבו בן אחד, מתיו, מדען) היה הקסלי מעת לעת מעורב בפרשיות קצרות עם מאהבות, הנודעת בהן – ליידי ננסי קאנראד.
האקסלי עבר ללאנו שבקליפורניה ב-1937, אך בניגוד לחברו הפילוסוף ג'רלד הרד, שהצטרף אליו, הוא לא קיבל אזרחות, מאחר שסירב לשייך את תפיסתו הפציפיסטית לאמונה דתית. בשנת 1938 הוא התחבר עם ג. קרישנמורטי, שאת תורתו העריץ. הוא נעשה מאמין בדת ההינדואיזם במעגל של הסוואמי פראבהוונאדה, ובנוסף הכניס את כריסטופר אישרווד למעגל זה.
האקסלי החל לעסוק במדיטציה ונעשה צמחוני. לכן, עבודותיו הושפעו רבות ממיסטיקה ומניסיונו בסם ההזיות מסקלין, שאותו הכיר באמצעות הפסיכיאטר שלו האמפרי אוסמונד ב-1953. התנסויותיו של האקסלי בסם הפסיכדלי מתוארות בספרו האוטוביוגרפי "דלתות התודעה" (The Doors of Perception) ובמאמר "גן עדן שאול" (Heaven and Hell). שמו של הספר ניתן לו בהשראת שירו של ויליאם בלייק, שכתב "כאשר דלתות התודעה נקיות, כל הדברים נראים כפי שהם, אינסופיים." אותו שיר היווה השראה לשמה של להקת הרוק "הדלתות". חלק מכתביו בנושא הפסיכדליה נקראו רבות על ידי ההיפים הראשונים. אשתו מריה מתה מסרטן השד ב-1955, ובשנת 1956 נישא בשנית ללורה ארצ'רה (האקסלי).
בשנת 1960 אובחן האקסלי כחולה סרטן הגרון. בשנים הבאות, בעוד בריאותו מידרדרת, הוא כתב את הנובלה Island, ונתן הרצאות על "הפוטנציאל האנושי" במוסד אסאלן שבקליפורניה. רעיונותיו היוו את היסוד להקמת תנועת הפוטנציאל האנושי. בנאום שנתן בשנת 1961 בבית הספר לרפואה של קליפורניה בסן פרנסיסקו, אמר האקסלי: "בדור הבא בערך תהיה שיטה תרופתית לגרום לאנשים לאהוב את השעבוד שלהם וליצור דיקטטורה ללא דמעות, כלומר יצירת מעין מחנה ריכוז ללא כאבים לחברות שלמות כך שחירותם של אנשים למעשה תילקח מהם בעוד הם די ייהנו מכך".
על ערש דווי, כשהוא לא מסוגל לדבר, ביקש האקסלי מאשתו באמצעות כתיבה "LSD, מאה מיקרוגרם בהזרקה". היא הסכימה, והוא מת בשלווה בבוקר למחרת, 22 בנובמבר 1963 (שעות ספורות לאחר הירצחו של נשיא ארצות הברית, ג'ון קנדי).
סרטים

מספר סרטים מבוססים על עבודותיו של האקסלי:
"השדים" (The Devils) משנת 1971, סרטו של הבמאי קן ראסל, בכיכובה של ונסה רדגרייב, עיבוד לנובלה השדים מלודן.
הספר דבר והיפוכו (Point Counter Point) עובד בשנת 1972 לסדרת דרמה טלוויזיונית על ידי ה-BBC.
הספר "עולם חדש מופלא" עובד לטלוויזיה מספר פעמים: בשנת 1980, לסרט שביים ברט ברינקרהוף, בכיכובם של באד קורט וקייר דוליאה; בשנת 1998, לסרט בכיכובם של פיטר גלאגר, ליאונרד נימוי וסאלי קירקלנד; ולסדרת טלוויזיה בת תשעה פרקים, ששודרה ביולי 2020.
כמו כן, השתתף האקסלי בכתיבתם של מספר תסריטים לסרטי קולנוע (בחלקם ללא קרדיט):
"גאווה ודעה קדומה" (1940) על פי ספרה של ג'יין אוסטן, בכיכובו של לורנס אוליבייה;
"מאדאם קירי" (1943) על פי הביוגרפיה של בתה, אווה, בבימויו של מרווין לרוי;
"ג'יין אייר" (1943) על פי ספרה של שרלוט ברונטה, בכיכובם של אורסון וולס וג'ואן פונטיין;
"A Woman's Vengeance", פילם נואר מ-1948 המבוסס על סיפורו הקצר "The Gioconda Smile", בבימויו של זולטן קורדה, ובכיכובם של שארל בואייה וג'סיקה טנדי.
"Prelude to Fame", מ-1950, על פי סיפורו "ארכימדס הצעיר";
עיבוד האנימציה של אולפני דיסני משנת 1951 לספרו של לואיס קארול, "הרפתקאות אליס בארץ הפלאות".
עבודות נבחרות > נובלות

Crome Yellow (1921)
Antic Hay (1923)
Those Barren Leaves (1925)
דבר והיפוכו Point Counter Point (1928)
עולם חדש מופלא Brave New World (1932)
עיוור בעזה Eyeless in Gaza (1936)
מות הברבור After Many a Summer (1939)
Time Must Have a Stop (1944)
Ape and Essence (1948)
שדים בלודן The Devils of Loudun (1952)
The Genius and the Goddess (1955)
אי Island (1962)
עבודות נבחרות > סיפורים קצרים

Limbo (1920)
Mortal Coils (1922)
Brief Candles (1930)
Two or Three Graces
Little Mexican
עבודות נבחרות > שירה

The Burning Wheel (1916)
Jonah (1917)
The Defeat of Youth (1918)
Leda (1920)
Arabia Infelix (1929)
The Cicadias and Other Poems (1931)
עבודות נבחרות > יומני מסע

Along The Road (1925)
Jesting Pilate (1926)
Beyond the Mexique Bay
עבודות נבחרות > מאמרים

The Olive Tree
אמנות הראיה The Art of Seeing (1942)
Tomorrow and Tomorrow and Tomorrow (1952)
The Doors of Perception (1954)
Heaven and Hell (1956)
Brave New World Revisited (1958)
עבודות נבחרות > פילוסופיה

The Perennial Philosophy (1944)
עבודות נבחרות > ספרות ילדים

The Crows of Pearblossom (1967)
עבודות נבחרות > אוספים

Moksha: Writings on Psychedelics and the Visionary Experience (1977)
ספרי אלדוס האקסלי שתורגמו לעברית

דלתות התודעה: עדן ושאול, תרגום מאנגלית: שחר דיויה-לב, הוצאת עולם חדש והוצאת מדף, 2016
אי, תרגם מאנגלית: דורי אדליסט. הוצאת מחברות לספרות, 2010
דבר והיפוכו, תרגום מאנגלית: יעל לוטן, הוצאת זמורה-ביתן, 1990
שדים בלודן, תרגום מאנגלית: נתן עקרון, הוצאת עם עובד, 1969
עיוור בעזה, תרגום מאנגלית: תמר עמית, הוצאת זמורה-ביתן, 1987
עולם חדש מופלא, תרגום מאנגלית: מאיר ויזלטיר, הוצאת זמורה-ביתן, 1985 (יצא לאור בהוצאת מצפן בשנת 1962 בשם "המחר הנועז" בתרגומו של מנחם בן אשר), מהדורה חדשה ראתה אור בשנת 2008.
דבר נורא קרה לגברת עורב, תרגום מאנגלית: תלמה אליגון, הוצאת כנרת, 1986
מות הברבור, תרגום מאנגלית: עמוס גפן, הוצאת מצפן, 1964
When

"When" (בעברית: "מתי") הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השלישי "Come On Over". השיר יצא לאור ב-1 ביוני 1998, כסינגל החמישי מתוך האלבום בבריטניה. השיר לא הצליח לשחזר את הצלחת קודמיו, ומכירותיו בעולם מסתכמות בכ-53,429 עותקים.
השיר זכה להצלחה רבה במצעדים כאשר בשיאו הגיע למקום ה-12 במצעד שבפלנדריה, וה-18 במצעד הסינגלים הבריטי.
רקע וכתיבה

השיר נכתב על ידי שאניה טוויין ורוברט ג'ון "מאט" לאנג, שהפיק אותו גם כן. בפברואר 2000, הוחלט להוציא את הסינגל מחדש בקנדה, כסינגל פופ.
עם השיר הופיע טוויין בשני סיבובי ההופעות הראשונים שלה, "Come On Over Tour", ו-"Up! Tour".
וידאו קליפ

הווידאו קליפ הנלווה שיצא לשיר צולם בניו יורק, והוא בוים וצולם על ידי מרקוס בלנדר. הקליפ פורסם לראשונה בבריטניה, באותה שנה שבה יצא כסינגל רשמי מן האלבום, ורק לאחר מכן פורסם גם בארצות הברית.
הקליפ מתחיל כאשר ניתן לראות את טוויין כשהיא גוססת במיטתה, ולאחר מכן הופכת למלאך, ומטיילת ברחובות ניו יורק, כשהיא רודפת אחרי אהובה. בין לבין ניתן לראותם, כאשר הם רוכבים על אופניים, מטיילים בעיר וכולי.
הקליפ הועלה לערוץ ה-Vevo של טוויין באמצע שנת 2009, 11 שנים מצאתו המקורית. מונה הצפיות של הקליפ נכון לאוקטובר 2017, עומד על למעלה מ-5 מיליון צפיות.
מיקומי שיא

השיר זכה להצלחה נאה במצעדים, למרות שלא יצא כסינגל בארצות הברית.
|   ‏‏‏  מצעדים ודירוגים (1998-00)> מדינה |   ‏‏‏  מצעדים ודירוגים (1998-00)> מצעד |   ‏‏‏  מצעדים ודירוגים (1998-00)> מיקום שיא |   ‏‏‏  מצעדים ודירוגים (1998-00)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 18 |  |
|  סקוטלנד | מצעד הסינגלים הסקוטי | 18 |  |
|  פלנדריה | אולטראטופ 50 | 12 |  |
|  קנדה | קנדה הוט 100 | 14 |  |
|  קנדה | מצעד השירים העכשוויים | 8 |  |
הערות שוליים

↑  Shania Twain - The Receipts | NOW Makes Its Debut, ATRL (באנגלית)
↑  Shania Twain - When, ultratop.be
↑  Official Charts Company, www.officialcharts.com (באנגלית)
↑  Shania Twain | Biography, Albums, Streaming Links | AllMusic, AllMusic
↑  Davies, Hannah J. (2017-09-28). "Shania Twain: Now review – bouncing back with country-pop queen". The Guardian (באנגלית בריטית). ISSN 0261-3077. נבדק ב-2017-11-20.
↑  Shania Twain - Come On Over (album review) | Sputnikmusic, www.sputnikmusic.com
↑  ShaniaTwainVEVO (2009-10-06), Shania Twain - When, נבדק ב-2017-11-20
↑  YouTube Stats of Shania Twain - When, kworb.net
| שאניה טוויין |
| --- | --- | --- |
| דיסקוגרפיה • וידאוגרפיה • פרסים ומועמדויות | דיסקוגרפיה • וידאוגרפיה • פרסים ומועמדויות |  |
| אלבומי אולפן | Shania Twain • The Woman in Me • Come On Over • Up! • Now • Queen of Me |  |
| אלבומי הופעה | Still the One: Live from Vegas |  |
| אלבומי אוסף | The Complete Limelight Sessions • Greatest Hits • Not Just a Girl (The Highlights) |  |
| אלבומי וידאו | Shania Twain Live • The Platinum Collection • The Specials • Up! Live in Chicago • Up! Close and Personal • Still the One: Live from Vegas |  |
| סיבובי הופעות | Come On Over Tour • Super Bowl XXXVII halftime show • Up! Tour • Shania: Still the One • Rock This Country Tour • Now Tour • Let's Go! • Queen of Me Tour |  |
| טלוויזיה וקולנוע | "למה לא? עם שאניה טוויין" • "טריידינג פיינט" • "להאמין בך" |  |
| ערכים קשורים | "שאניה: חיים בשמונה אלבומים" • מרכז שאניה טוויין • רוברט ג'ון "מאט" לאנג |  |
| שאניה טוויין – סינגלים |
| --- | --- | --- |
| Shania Twain | "What Made You Say That" • "Dance with the One That Brought You" • "You Lay a Whole Lot of Love on Me" |  |
| The Woman in Me | "Whose Bed Have Your Boots Been Under?" • "Any Man of Mine" • "The Woman in Me (Needs the Man in You)" • "(If You're Not in It for Love) I'm Outta Here!" • "You Win My Love" • "No One Needs to Know" • "Home Ain't where His Heart Is (Anymore)" • "God Bless the Child" |  |
| Come On Over | "Love Gets Me Every Time" • "Don't Be Stupid (You Know I Love You)" • "You're Still the One" • "From This Moment On" • "When" • "Honey, I'm Home" • "That Don't Impress Me Much" • "Man! I Feel Like a Woman!" • "You've Got a Way" • "Come On Over" • "Rock This Country!" • "I'm Holdin' On to Love (To Save My Life)" |  |
| Up! | "I'm Gonna Getcha Good!" • "Up!" • "Ka-Ching!" • "Forever and for Always" • "Thank You Baby! (For Makin' Someday Come So Soon)" • "She's Not Just a Pretty Face" • "When You Kiss Me" • "It Only Hurts When I'm Breathing" |  |
| Greatest Hits | "Party for Two" • "Don't!" • "I Ain't No Quitter" |  |
| Now | "Life's About to Get Good" • "Swingin' with My Eyes Closed" • "Who's Gonna Be Your Girl" • "We Got Something They Don't" |  |
| Queen of Me | "Waking Up Dreaming" • "Giddy Up!" |  |
| שירים אחרים | "Shoes" • "Today Is Your Day" • "Endless Love" • "Forever and Ever, Amen" • "Unhealthy" |  |
| --- | --- |
בקרת זהויות :  MusicBrainz release group: 15982e40-9a89-3e6e-aafc-3923e697cc00
המטבח התאילנדי

קארי אדום
המטבח התאילנדי הוא המטבח הלאומי של תאילנד. הוא ידוע במנות הארומטיות שבו, המשלבות במגוון רחב של ירקות ופירות טרופיים, בחריפות של רבות מהמנות בשל השימוש הרב בפלפלת צ'ילי ובמרכזיותם של הקוקוס ושל פירות ים רבים. נהוג לחלק את המטבח התאילנדי לארבעה סגנונות: הצפוני, הצפון-מזרחי, המרכזי והדרומי. סוגי הקארי המוגשים בדרום תאילנד נוטים לכלול חלב קוקוס וכורכום טרי, בעוד שבמטבח הצפון-מזרחי נוטים להוסיף מיץ של ליים ומלח.
המטבח התאילנדי הושפע ממספר מטבחים אזוריים, מהמטבח הסיני קיבל את המוקפצים, ומהמטבח ההודי אימץ את תבשילי הקארי, ועם זאת הוא נחשב מטבח ייחודי עם פרופילי טעם ייחודיים. כמו המטבח הווייטנאמי, המטבח התאילנדי ידוע בשימושו בעשבי תיבול ותבלינים טריים, וברוטב דגים אסייתי.
מרכיבים > אורז

האורז הוא מרכיב חשוב במטבח התאילנדי, כמו במטבחי אסיה האחרים. נהוג בו במיוחד אורז היסמין שצומח בשפע במישורים במרכז המדינה. מקור השם בעובדה שכמו פרח היסמין, גם אורז היסמין נחשב ליקר ערך וריחני (אך ריחו אינו מזכיר את ריח פריחת היסמין). בדרך כלל, האורז המבושל מלווה במיני קארי ריחניים, בתבשילים מוקפצים, שבהם משולבות כמויות גדולות יחסית של פלפל צ'ילי, מיץ ליים, ועשב לימון. קיימת גם אפשרות לשילוב בין הקארי לאורז, בתבשילים הנקראים ק'או ראד גאנג (ข้าวราดแกง) ארוחה מהירה יחסית. רוב מנות האורז עושות שימוש באורז יסמין, אך קיים בתאילנד גם מין מקומי של אורז דביק המוגש לצד האוכל ונאכל עם הידיים, מגולגל לכדור ונטבל ברוטב של מנות שונות. בצפון תאילנד ובלאוס אורז דביק הוא מנה יומיומית.
מרכיבים > אטריות

האטריות הגיעו לתאילנד מסין[דרוש מקור], ורוב האטריות הנאכלות בתאילנד הן וריאציה על סוגי אטריות שמקורן בסין, למשל אטריות אורז, אטריות ראמן, ואטריות ביצים. ישנו סוג אחד של אטריה שמקורו בתאילנד הנקרא בתאית קאנום ג'ין או קאנום צ'ין (בתאית: ขนมจีน), שהן אטריות אורז העשויות מבצק שהותסס שלושה ימים, ולכן מאופיינות בטעם מעט חמוץ. מאכלי אטריות כגון פאד תאי (ผัดไทย) המוגשים בצלחת שטוחה נאכלים בתאילנד עם כף ומזלג, בדומה למאכלים תאילנדים אחרים, אך אטריות המוגשות במרק או מנות שמקורם בהמטבח הסיני מוגשות עם מקלות אכילה. מאכלים רבים מן המטבח הסיני אומצו על ידי התאילנדים, למשל מרק חמוץ-חריף של אטריות.
מרכיבים > משחת צ'ילי

נאם פּריק (น้ำพริก) הוא משחת פלפלים חריפים תאילנדית. לכל אזור יש את הגרסה שלו לנאם פריק, אך בכל האזורים מכינים את המשחה באמצעות כתישת פלפלים חריפים, חסילונים ושום בעלי ומכתש. את הנאם פריק מגישים עם ירקות (מלפפונים, כרוב ושעועית - מאודים או טריים). את הירקות מטבילים במשחה ואוכלים עם אורז.
מרכיבים > תבלינים נוספים

המטבח התאילנדי מפורסם ברוטב דגים שלו, המאופיין במליחות מודגשת וריח חזק. רוטב זה מהווה את התחליף העיקרי למלח בישול בבישול התאילנדי, בדומה לרוטב סויה במטבחים אסייתים אחרים. בנוסף, נעשה שימוש נרחב במשחת חסילונים - תערובת של חסילונים טחונים ומלח.
בנוסף, קיימים תבלינים כמו עלי קפיר ליים (ใบมะกรูด) (חושחש), אשר מופיעים כמעט בכל מרק תאילנדי (למשל במרק החריף-חמוץ טום יאם). בדרך כלל מערבבים אותם עם שום, גלנגל, עשב לימון, כורכום וקראצ'אי - להכנת רוטבי קארי. בריחן התאילנדי נעשה שימוש להכנת קארי ירוק.
מרכיבים נוספים כוללים את החציל התאילנדי, תמרינדי, סוכרים מדקלים ומקוקוס, מיץ ליים וחלב קוקוס. מרכיב חשוב אחר הוא הפאהק צ'הה (כוסברה ושורש כוסברה), משחות ואבקות קארי, רוטב סויה כהה, חסילון מיובש, פונג פה-לו (אבקת חמשת התבלינים), שעועית ארוכה, רוטב צדפות, קמח טפיוקה ואבקת צ'ילי טחונה.
סיראצ'ה היא רוטב תאילנדי חריף המפורסם בתאילנד ומחוצה לה. הסיראצ'ה מוגשת לצד מגוון מאכלים, במיוחד כאלו הכוללים מאכלי ים ומוקפצים.
הגשה

בארוחה תאילנדית נאכלת בדרך כלל מנה אחת או אורז (ק'או) (תאית :ข้าว), המוגשת עם תוספות רבות במקביל. את המנות מגישים בדרך כלל עם מבחר רטבים ותבלינים: פלפלי צ'ילי מיובשים, צ'ילי פרוס ומוחמץ בחומץ אורז, ונאם פריק.
אוכל תאילנדי נצרך בדרך כלל עם מזלג וכף. מקלות אכילה משמשים לאכילת מנות שמקורן בסין, רובן מרקי אטריות. המזלג מוחזק ביד שמאל ומשמש לגריפת אוכל לכף. כאשר מוגש אורז דביק נהוג לאוכלו בידיים, כאשר מכדררים את האורז בכף היד וטובלים אותו ברטבים ותבשילים שונים. מוסלמים בתאילנד אוכלים בדרך-כלל רק עם יד ימין.
מנות ידועות

פאד תאי - אטריות אורז עם רוטב דגים, סוכר דקלים, תמרהינדי, מיץ ליים, בוטנים, וביצה, עם עוף, פירות ים או טופו.
ראד נא - אטריות אורז רחבות עם בשר בקר, חזיר, עוף, חסילון או פירות ים (במקור מסין)
פאד סי יו - אטריות אורז מוקפצות עם רוטב סויה, רוטב דגים, ועוף או חזיר
פאד קי מאו (אטריות השיכורים) - אטריות מוקפצות עם ריחן תאילנדי וצ'ילי
מרק טום יאם
מרק טום קא גאי - מרק עוף עם חלב קוקוס
סטאי - בשר צלוי (בדרך כלל עוף או חזיר), מוגש עם סלט מלפפונים ורוטב בוטנים (במקורו אינדונזי, אבל נחשב למזון מהיר טיפוסי לתאילנד)
קארי אדום
קארי ירוק
קארי מסמאן - קארי בסגנון הודי, עם תבלינים צלויים ומיובשים
סום טאם - סלט פפאיה
אורז דביק
בננה לוטי
פאד קפאו
פופולריות בישראל ובמערב

אוכל תאילנדי פופולרי במדינות רבות מחוץ לתאילנד, ובהן בישראל. המטבח התאילנדי החל לצבור פופולריות בישראל החל משנות ה-90, בשל חשיפתם של תרמילאים למטבח התאילנדי מחד; והגירת עבודה מתאילנד מאידך. בישראל (ובקהילות יהודיות גדולות ברחבי העולם) פותחו גרסאות כשרות למטבח התאילנדי, אשר במקורו מרבה לעשות שימוש בפירות ים ובבשר חזיר.
בישראל גם מהגרי עבודה רבים מתאילנד, בעיקר בתחום החקלאות, הנוהגים לבשל בהתאם למסורת הקולינרית ממנה הם מגיעים. ברבים מריכוזי העובדים התאילנדים בישראל, נוהגים העובדים לטפח גינות ירק עם צמחים וירקות המאפיינים את הבישול התאילנדי, לתצרוכת עצמית.
ראו גם

אנטומופגיה
הערות שוליים

↑  מאיה רונן, ‏הגינות הסודיות של העובדים התאילנדים, באתר דבר העובדים בארץ ישראל, 2 בפברואר 2023
| מטבחים בעולם |
| --- | --- | --- |
| אוקיאניה | אוסטרליה • ניו זילנד |  |
| אירופה | אוסטריה • איסלנד • אירלנד • איטליה • אסטוניה • בלארוס • בולגריה • בלגיה • בריטניה (אנגליה • סקוטלנד) • גרמניה • הונגריה • הולנד • יוון • לוקסמבורג • ספרד • סקנדינביה (דנמרק • נורווגיה • שוודיה) • פולין • פורטוגל • צ'כיה • צרפת • רומניה • רוסיה • שווייץ |  |
| אמריקה | ארצות הברית • ארגנטינה • ברזיל • האיטי • ונצואלה • מקסיקו • פרו |  |
| אסיה | אינדונזיה • גאורגיה • הודו • וייטנאם • טורקיה • יפן • קוריאה • ירדן • ישראל • לבנון • מונגוליה • סוריה • סין • סינגפור • עיראק • פרס • קזחסטן • קטר • תאילנד • תימן |  |
| אפריקה | אריתראה • אתיופיה • דרום אפריקה • לוב • מדגסקר • מצרים • מרוקו • תוניסיה • גאנה |  |
| שונות | המטבח היהודי • מטבחי אמריקה הלטינית • המטבח המזרח-תיכוני • המטבח הים-תיכוני • המטבח האסייתי • המטבח ביוון העתיקה • מטבח ימי הביניים |  |
| --- | --- |
בקרת זהויות :  NLI: 987007560348605171  BnF: cb121211476 (data)  LCCN: sh85031918  NDL: 00576235 
אורז מטוגן וירקות, מרק טום יאם
פאד תאי
ארוחת צהריים תאילנדית
פלואורסצנציה

מינרלים פלואורסצנטיים פולטים אור נראה כאשר נחשפים לאור על-סגול
אורגניזמים ימיים ביו-פלואורסצנטיים
וילמיט וקלציט ב-UV
פְלוּאוֹרֶסְצֶנְצְיָה (או פלואורסצנטיות; באנגלית: Fluorescence; בעברית גם: פְלוּאוֹרָנוּת, זְהִירָה) היא פליטה של אור מחומר שנחשף לאור, לרוב בצבע שונה.
היא סוג של לומינסנציה והגדרתה היא פליטה ספונטנית של אור ממולקולה הנמצאת במצב מעוֹרָר, כתוצאה מבליעת אור או קרינה אלקטרומגנטית, כאשר ברוב המקרים אורך הגל של האור הנפלט יותר גדול מאורך הגל של האור הנבלע.
בשונה מסוגים אחרים של לומינסנציה כגון פוספורסצנציה, זמני החיים של תופעה זו קצרים יחסית והם מאופיינים בסדר גודל של ננו-שניות.
בדומה לפיזור ראמאן, גם פלואורסצנציה היא דוגמה להיסט סטוקס אף כי שני התהליכים מביאים לתוצאה זהה — פליטת אור באורך גל גדול יותר ("אדום" יותר) — ישנם 2 הבדלים בין התופעות:
בפלואורסצנציה אין פיזור ואנרגיית העירור נבלעת לחלוטין.
פיזור ראמאן, בניגוד לפלואורסצנציה, אינו מוגבל לטווח תדרים/אורכי גל בבליעה ולכן אינו נחשב תופעה תהודתית.
לפלואורסצנציה יש יישומים פרקטיים רבים הכוללים: מינרלוגיה, גמולוגיה, רפואה, חיישנים כימיים (ספקטרוסקופיה פלואורסצנטית), תיוג פלואורסצנטי, צבענים, גלאים ביולוגיים, גילוי קרניים קוסמיות ונורות פלואורסצנטיות.
היסטוריה

עדות ראשונה לתופעת הפלואורסצנציה תוארה ב-1560 על ידי ברנרדינו דה סאגון בקודקס הפלורנטיני וב-1565 על ידי ניקולס מונדרס בהקשר לתרופה ששימשה כחומר משתן והופקה מעץ שכונה "עץ הכליות". התרופה נודעה בתכונתה לשנות את הצבע של המים בהתאם לאור ולזווית פגיעתו.
בשנת 1822 תיאר רנה ז'יסט אאיאי את התופעה בפלואוריט, ב-1833 תיאר סר דייוויד ברוסטר את הפלואורסצנציה בכלורופיל וב-1845 עשה זאת סר ג'ון הרשל לגבי כינין.
במאמרו על "Refrangibility" (שינוי אורך הגל) של האור, תיאר ג'ורג' גבריאל סטוקס את היכולת של גביש פלואוריט וזכוכית אורניום לשנות אור אולטרה סגול בתחום הלא נראה לאור כחול.
הוא כינה תופעה זו פלואורסצנציה:
אני כמעט נוטה לצקת מטבע לשון ולקרוא לתופעה זו פלואורסצנציה על שם הפלואוריט, באנלוגיה לתופעת האופאלסצנציה ששמה נגזר משם המינרל, אופאל
המקור באנגלית
I am almost inclined to coin a word, and call the appearance fluorescence, from fluor-spar [i.e., fluorite], as the analogous term opalescence is derived from the name of a mineral.
השם נגזר מהמינרל פלואוריט (סידן דו פלואורידי - CaF2), שלעיתים מכיל עקבות של אירופיום די ולנטי (2−Eu) אשר משמש זרז פלואורסצנטי לפליטת אור כחול.
בניסוי נוסף השתמש סטוקס במנסרה כדי לבודד קרינה אולטרה סגולה מאור השמש והבחין באור כחול שנפלט מתמיסת אתנול ובכך נחשף שהכילה את הפלואורופור כינין.